Document ID: 31983R3396

Padomes Regula (EEK) Nr. 3396/83
(1983. gada 14. novembris)
par vienošanās noslēgšanu vēstuļu apmaiņas veidā, ar ko groza Eiropas Ekonomikas kopienas un Šveices Konfederācijas nolīguma 2. protokolam pievienoto II tabulu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Komisijas priekšlikumu,
tā kā Eiropas Ekonomikas kopiena un Šveices Konfederācija ar 1981. gada 4. un 5. februāra vēstuļu apmaiņu vienojās par tirdzniecības koncesijām attiecībā uz apstrādātiem lauksaimniecības produktiem, kas norādīti šo abu pušu starpā 1972. gada 22. jūlijā noslēgtā nolīguma 2. protokola II tabulā [1];
tā kā tādēļ vajadzētu oficiāli grozīt minētās tabulas tekstu; tā kā tāpēc būtu jāapstiprina šim nolūkam paredzētā vēstuļu apmaiņas veidā noslēgtā vienošanās,
IR PIEŅĒMUSI ŠO REGULU.
1. pants
Ar šo Kopienas vārdā apstiprina vēstuļu apmaiņas veidā noslēgto vienošanos, ar ko groza Eiropas Ekonomikas kopienas un Šveices Konfederācijas nolīguma 2. protokolam pievienoto II tabulu.
Vienošanās teksts ir pievienots šai regulai.
2. pants
Ar šo Padomes priekšsēdētājam dod tiesības izraudzīties personu, kas ir pilnvarota parakstīt vēstuļu apmaiņas veidā noslēgto vienošanos, lai tā kļūtu saistoša Kopienai.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1983. gada 14. novembrī

Labels: 18
15
5
6